Artur Tiki

Artur Tiki (22. november 1914 (ukj) – 28. jaanuar 1992) oli eesti koolijuht.

1935. aastal lõpetas ta Läänemaa Õpetajate Seminari. Töötas seejärel Nissi Algkooli õpetajana. 1938. aastal lõpetas ta Sõjakooli.

1936. aastast oli ta Kaitseliidu Harju maleva Riisipere kompanii liige, 1939. aasta veebruarist Saue kompanii liige, 1939. aasta maist Saue kompanii õppepealik.

1939–1940 oli ta Jõgisoo Algkooli juhataja.

Teise maailmasõja ajal teenis Punaarmee ohvitserina.

1946. aastast töötas Harju rajooni koolide inspektorina. Aastatel 1949–1959 oli ta Tallinna 27. Keskkooli direktor.

Aastatel 1959–1978 oli ta Tallinna 21. Keskkooli direktor.

Ta oli ka Eesti NSV Haridusministeeriumi õppekorralduse komisjoni juht ja Tallinna Pedagoogilise Instituudi nõukogu liige.

Ta on maetud Tallinna Metsakalmistule.

Tunnustus
1964 Eesti NSV teeneline õpetaja
1968 Eesti NSV Ülemnõukogu Presiidiumi aukiri

Viited

Välislingid
Tallinna XXI Kool. Artur Tiki – kauaaegne koolidirektor ning hariduselu uuendaja
Rahvusarhiivi fotode andmebaas. Artur Tiki (1938)
Rahvusarhiivi fotode andmebaas. Artur Tiki (1970)

Eesti koolijuhid
Kaitseliidu Harju maleva liikmed
Eesti NSV teenelised õpetajad
Metsakalmistule maetud
Sündinud 1914
Surnud 1992